Ragnhild Vassvik

Ragnhild Vassvik (født 21. juni 1966 i Gamvik) er en norsk politiker (Ap). I 2023 ble hun valgt til ordfører i Gamvik. Hun var statssekretær fra 2012 til 2013 og fylkesordfører i Finnmark fra 2017 til 2019. 

Fra 2012 og til regjeringsskiftet i 2013 var hun statssekretær for samiske spørsmål og nasjonale minoriteter i Fornyings- og administrasjonsdepartementet. I 2015 ble hun valgt til varafylkesordfører i Finnmark fylkesting og i 2017 ble hun valgt til fylkesordfører etter at sittende fylkesordfører Runar Sjåstad ble valgt inn på Stortinget. Hun har også sittet flere år i kommunestyret og i formannskapet i Karasjok kommune.

Vassvik er opprinnelig fra Gamvik, men har bodd mange år i Karasjok. Før hun ble statssekretær arbeidet hun som avdelingsleder ved Senter for samisk helseforskning ved Universitetet i Tromsø.

I 2019 uttalte hun at «Det er på tide at Norge avskaffer sanksjonene mot Russland og i stedet innfører lignende tiltak mot USA».«Det er en grunn til at det finske riksvåpenet ser slik ut», Svein Wara, innlegg i Nord-Norsk Debatt, 10. februar 2022

Referanser


 Eksterne lenker 


Kategori:Ap-politikere
Kategori:Norske sametingspolitikere
Kategori:Fylkesordførere i Finnmark
Kategori:Fylkesordførere fra Ap
Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Personer fra Gamvik kommune